ประจำเดือนมากระปิดกะปรอยปกติหรือป่าวคะ,2ปีแล้ว
สวัสดีค่ะ หากมีระยะห่างระหว่างรอบประจำเดือนที่ 21-35 วัน (โดยให้นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไป) ก็จะถือว่าปกติดีส่วนจำนวนวันที่มีประจำเดือนมาโดยปกติคือ 2-7 วัน ดังนั้น หากมีจำนวนวันอยู่ในช่วงนี้ ก็จะถือว่าปกติดี แม้จะมีเลือดออกกะปริดกะปรอยค่ะ ซึ่งหากเลือดที่ออก มีปริมาณไม่มากไม่น้อยเกินไป ก็จะถือว่าปกติดี แต่หากเลือดที่ออกมีปริมาณที่น้อยมาก ก็อาจเกิดจากสาเหตุ เช่น การออกกำลังกายหักโหม มีน้ำหนักลด หรือมีน้ำหนักตัวน้อย มีภาวะโลหิตจาง มีภาวะไทรอยด์ฮอร์โมนผิดปกติ มีพังผืดในมดลูก เป็นต้น ดังนั้น หากเลือดที่ออกมีปริมาณที่น้อยมากผิดปกติ ก็ควรไปพบแพทย์เพื่อหาสาเหตุค่ะส่วนประจำเดือนแบบอื่นๆ ที่ถือว่าผิดปกติ คือ มีระยะห่างน้อยกว่า 21 วัน หรือนานกว่า 45 วัน หรือมีเลือดปริมาณมาก เช่น มากจนต้องเปลี่ยนผ้าอนามัยทุก 2 ชั่วโมง หรือประจำเดือนมานานหลายวันติดต่อกัน หรือมีปวดท้องประจำเดือนรุนแรง เป็นต้น ก็จะถือว่าผิดปกติ และควรไปพบแพทย์เพื่อหาสาเหตุค่ะ